cyanic-selkie/wikianc huggingface dataset:
Teneriffan lento-onnettomuus
Tutkinta
Tutkinnassa kävi ilmi, että lennonjohdon ja koneiden välisessä viestinnässä oli ollut useita virheellisiä tulkintoja ja vääriä olettamuksia. Mustien laatikoiden ääninauhojen analysoinnissa kävi ilmi, että KLM:n kapteeni oli ilmeisesti omasta mielestään saanut luvan aloittaa lähtökiidon. Lisäksi viestit Pan Amin koneelta ja lennonjohdolta olivat menneet sekaisin. Onnettomuuden osatekijäksi katsottiin myös se, että Pan Amin kone oli vielä kiitotiellä, vaikka sen olisi pitänyt kääntyä aiemmalta yhdystieltä pois. Kapteeni ei myöskään keskeyttänyt lentoonlähtöä, vaikka Pan Amin viimeisestä viestistä saattoi epäillä, että he olivat vielä kiitoradalla.
70 onnettomuustutkijaa Espanjasta, Alankomaista ja Yhdysvalloista yhdisti voimansa tutkiakseen onnettomuutta. Tutkinnan kohteina olivat myös molemmat lentoyhtiöt.
Onnettomuuden seuraukset
Onnettomuuden seurauksena tehtiin useita muutoksia kansainvälisiin ilmailusäännöksiin sekä lentokoneisiin. Ilmailulaitokset ympäri maailman asettivat pakollisiksi standardiviestien käytön viestinnässä. Myös sanojen nousu ja lähtö välille tehtiin selvä ero, ettei ole varaa väärintulkinnoille. Lentokonevalmistajat asensivat lentokoneisiin laitteistoja, joilla lentotoiminta sumussa muuttui vaarattomammaksi. Miehistön jäsenten välistä hierarkiaa muokattiin vähemmän autoritääriseen suuntaan, ja enemmän painoa asetettiin lähtöpäätöksen tekemiseen yhteistyössä. Nykyisin lentoonlähtöpäätös tehdään lentäjien kesken eikä yksittäispäätöksenä.
Koska Los Rodeosin alue on erittäin sumuista aluetta, uusi lentokenttä, Reina Sofían lentoasema, rakennettiin saaren etelärannalle. Tämä kenttä palvelee suurinta osaa Teneriffan kotimaan- ja ulkomaanlennoista. Los Rodeosin kenttä on edelleen käytössä Kanariansaarten sisäisessä liikenteessä, sekä vuodesta 2002 lähtien enemmän ulkomaanlentoja uuden terminaalin valmistuessa.
KLM:n lopulta myönnettyä virheensä uhrien omaiset saivat 58 000 – 600 000 dollaria vahingonkorvauksia. Yhteensä KLM maksoi pari miljardia dollaria.
Norjan käskynhaltija
pienoiskuva|Severin Løvenskiold oli viimeinen Norjan käskynhaltija. Norjan käskynhaltija oli Norjan hallituksen johtaja monarkin poissa ollessa maan ollessa unionissa ensin Tanskan ja sitten vuodesta 1814 alkaen Ruotsin kanssa. Virka luotiin vuonna 1556. Severin Løvenskiold oli viimeinen henkilö virassa vuosina 1841–1856. Vuodesta 1856 virka oli täyttämättä ja se lakkautettiin virallisesti vuonna 1873.
MacOS Mojave
macOS Mojave on Applen Macintosh-tietokoneille suunniteltu käyttöjärjestelmä. Se on viidestoista merkittävä macOS-julkaisu. macOS Mojave ilmoitettiin Applen maailmanlaajuisessa kehittäjien konferenssissa 4. kesäkuuta 2018, ja se julkaistiin yleisölle 24. syyskuuta 2018. Tätä ennen käyttöjärjestelmästä oli mahdollista saada käyttöön beetaversioita.
Käyttöjärjestelmän edeltäjä oli macOS High Sierra ja seuraaja macOS Catalina.
Käyttöjärjestelmän viimeisin julkaisu (14.6.1) julkaistiin syyskuussa. macOS Mojaven tuki päättyi lokakuussa 2021. macOS Mojavea tukevat laitteet:
Jussi-palkinnot 1967
Jussi-palkinnot 1967 jaettiin 28. helmikuuta 1967 järjestetyssä jakotilaisuudessa Kallion virastotalossa Helsingissä. Palkinnot jaettiin elokuville, jotka olivat saaneet ensi-iltansa vuonna 1966.
Kaksinainen (Orivesi)
Maantietoa
Lammen pinta-ala on 1,1 hehtaaria ja se on 400 metriä pitkä ja 50 metriä leveä. Se sijaitsee yhdessä Iso-Kaksinaisen kanssa samassa painaumassa. Lammella ei ole kartan mukaan saaria ja sen rantaviivan pituus on 700 metriä. Lampi on autio.
Historiaa
Vuoden 1855−1856 Kalmbergin kartastossa Kaksinaisten tilalle oli piirretty suurempi järvi, joka on ilmeisesti järvenlaskun jälkeen jakautunut kahdeksi järveksi.
Melassi
Melassi on paksu siirappimainen aine, jota saadaan sokeriruo’on mehusta tai sokerijuurikkaasta sivutuotteena sokerin valmistuksessa. Melassi sisältää edelleen sokeria sekä myös muita vesiliukoisia aineita.
Melassi sisältää noin 60 prosenttia sokeria (sakkaroosia ja raffinoosia) mutta myös orgaanisia happoja, betaiinia, vitamiineja ja noin kolme prosenttia suoloja. Sana melassi tulee portugalin kielen sanasta melaço, kreikaksi μέλι (meli, mel). Ravintoarvot 100 grammaa kohden: proteiinia 1,9 g, hiilihydraatteja 74,7 g, rasvaa 0,2 g, kalsiumia 596 mg, magnesiumia 197 mg, rautaa 21,7 mg, kaliumia 2 421 mg ja B6-vitamiinia 0,3 mg.
Usellus
Usellus on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 773 asukasta (vuonna 2016) ja sen pinta-ala on 35,07 neliökilometriä. Se sijaitsee 289 metrin korkeudella merenpinnan yläpuolella.
Walkalone
Walkalone on suomalainen, nelihenkinen rockmusiikkia soittava yhtye. Walkalonen ensimmäinen single ”Echoes” sekä siihen tehty musiikkivideo julkaistiin 19. syyskuuta 2011. Walkalonen debyyttialbumi ”The Stand” julkaistiin 9.11.2011, albumin julkaisijana toimii yhtyeen oma levymerkki K.O Industries.
Historia
Walkalone perustettiin Helsingissä alkuvuodesta 2007. Nykykokoonpanon jäsenistä olivat tuolloin mukana laulaja Jussi Kari ja rumpali Keijo "KO" Ristolainen. Yhtyeen ensimmäisen demon aikana kitaristina toimi Rauno Widing, myöhemmin mukaan tuli myös yhtyeen nykyinen basisti Janne Katalkin. Vuonna 2008 Rauno Widing lopetti yhtyeessä ja kitaraan siirtyi Antti Laitinen.
Walkalone äänitti useita demoja ja keikkaili aktiivisesti vuosina 2007-2011. Vuonna 2011 Walkalone solmi sopimuksen Playground Music Finlandin kanssa ja julkaisi debyyttisinglensä sekä -albuminsa. Samaan aikaan yhtye solmi yhteistyösopimuksen keikkajärjestäjä Live Nation Finlandin kanssa.
World Idol
World Idol oli kertaluontoinen kansainvälinen versio TV-ohjelmasta Pop Idol. Siinä kilpailivat keskenään useat eri maiden ''Idol-kilpailujen voittajat.
Kilpailu järjestettiin joulukuussa 2003. 11 osallistujamaan TV-katsojat saivat äänestää puhelimella muiden maiden kilpailijoita. Kaikki kilpailijat lauloivat englanniksi, paitsi Diana Karazon, joka lauloi arabiaksi. Ohjelman juontajina toimi brittiläinen juontajapari Ant & Dec, mutta CTV editoi ohjelmaa käyttääkseen Kanadassa Canadian Idolin juontajaa Ben Mulroneya. FOX-kanavan versiota ei lähetetty päällekkäin CTV:n lähetyksen kanssa, sillä muuten kanadalaiset olisivat voineet äänestää edustajaansa soittamalla amerikkalaiseen äänestysnumeroon.
Tulokset
Pisteet, jotka annettiin Euroviisu-tyyliin olivat:
Tuomarit
Ohjelman tuomareina toimivat:
Växjön hiippakunta
Växjön hiippakunta on yksi Ruotsin kirkon 13 hiippakunnasta.
Växjön alueen, Värendin ensimmäinen apostoli oli perimätiedon mukaan pyhä Sigfrid, englantilainen piispa, joka oli kastanut kuningas Olavi Sylikuninkaan Husabyn lähteellä 1008. Kuningas oli pyytänyt Sigfridiä opettamaan ja levittämään kristinuskoa ja hän tuli myös nykyisen Växjön alueella. Hiippakunta lienee saanut alkunsa 1100 luvun lopulla Linköpingin hiippakunnasta ja ensimmäisenä piispana pidetään Baladuinusta noin vuonna 1170. Tuomiokapitulista on tietoja 1280-luvulta.
Hiippakunta käsitti keskiajan lopulla ja reformaation aikaan saakka Värendin tienoon, muut Smoolannin osat ja Öölanti kuuluivat Linköpingin hiippakuntaan Nykyään se käsittää suurimman osan Smoolantia ja koko Öölannin. Vuonna 1603 perustettiin Smoolannin itäosaan, Kalmariin, oma hiippakunta, joka aluksi oli superintenduuri ja superitendentin virka muuttui piispanviraksi 1678. Kun 1900-luvun alussa Luulajaan päätettiin perustaa hiippakunta, oli sen ehtona, että Växjön ja Kalmarin hiippakunnat yhdistetään. Se toteutui 1915, kun Kalmarin piispa kuoli. pienoiskuva|Växjön tuomiokirkko Hiippakunnan keskuspaikka on Växjö ja tuomikokirkko on Växjön tuomiokirkko, joka on pyhitetty pyhän Sigfridin muistolle. Hiippakunnassa on myös toinen tuomiokirkko, Kalmarin tuomiokirkko. Vaikka Kalmarin hiippakunta on lakkautettu, on sen tuomiokirkko säilyttänyt nimensä.
Trinley Gyatso
Trinley Gyatso (26. tammikuuta 1857 – 25. huhtikuuta 1875), myös Trinle Gyatso tai Thinle Gyatso, oli Tiibetin kahdestoista dalai-lama.
Gyatso tunnistettiin uudeksi dalai-lamaksi 1858. Hän nousi valtaan virallisesti 14. elokuuta 1860. Hän kuoli tuntemattomaan sairauteen keväällä 1875, ja häntä seurasi dalai-lamana Thubten Gyatso.
Växjön hiippakunta
Rovastikunnat
Växjön hiippakunnan rovastikunnat ovat:
Ted Nash
Theodore Allison ”Ted” Nash II (29. lokakuuta 1932 Melrose, Massachusetts – 3. heinäkuuta 2021) oli yhdysvaltalainen soutaja ja olympiavoittaja.
Nash voitti perämiehettömissä nelikoissa olympiakultaa Roomassa 1960 ja olympiapronssia Tokiossa 1964. Hän voitti kultaa myös Pan-Amerikan kisoissa vuosina 1959 ja 1963. Nash toimi kilpauransa lisäksi soudussa valmentajana ja järjestöhenkilönä: yli 40 hänen valmentamaansa soutajaa kilpaili olympiakisoissa. Nash kuoli 88-vuotiaana 3. heinäkuuta 2021.
Ruuhijärvi (Kuhmoinen)
Ruuhijärvi on Pirkanmaalla Kuhmoisissa Ojastenkulmalla sijaitseva järvi.
Maantietoa
Järven pinta-ala on 2,4 hehtaaria ja se on 300 metriä pitkä ja 150 metriä leveä. Erämaajärvellä ei ole kartan mukaan saaria ja se on autio. Sen rantaviivan pituus on 700 metriä ja sen rannat ovat metsämaata.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pääskylänjoen suualueeseen (35.761) se kuuluu. Järven vedenpinnan korkeus on 135,2 metriä mpy. Siihen on johdettu Sydänmaansuon kuivatusoja ja sen laskuoja virtaa metsäojien kautta 1,9 kilometrin päähän Pitkäveden rantaan Ojastenkulmalla. Laskuojan pudotus on 29,2 metriä.
Historiaa
Vuoden 1965 peruskartassa järveen oli laskuojan lisäksi johdettu lyhyt oja. Vuoden 1986 peruskartassa oja oli johdettu Sydänmaansuolta asti. Myös järven itäpuolelle oli tehty oja.
Raimo Hirvonen
Raimo Hirvonen (s. 20. heinäkuuta 1957 Sääminki) on suomalainen entinen jääkiekkopuolustaja. Hän sai kiekko-oppinsa SaPKossa, mutta pelasi siellä vain yhden kauden miesten pelejä, Suomen sarjassa 1974-75. Sen jälkeen hän pelasi koko loppu-uransa Helsingissä ja edusti HIFK:ta 16 kautena. Ennen HIFK:ta hän pelasi kauden 1975-76 Pitäjänmäen Tarmossa.
Hirvonen pelasi viimeiset SM-liigaottelunsa kaudella 1991-92. Tälle kaudelle hänet kutsuttiin mukaan HIFK:n kokoonpanoon neljäksi otteluksi, jotta hän saisi 500 liigaottelua täyteen. Tämä tapahtui marraskuussa 1991 KalPaa vastaan. Hirvonen pelasi ottelussa kolme vaihtoa laitahyökkääjänä.
Hirvonen voitti Suomen mestaruuden keväällä 1983 ja SM-hopeaa 1986. Hän pelasi myös MM-kilpailuissa 1982 ja Kanada Cupissa 1981.
Pelaajauransa jälkeen Hirvonen on valmentanut Karhu-Kissoja sekä HIFK:n A-junioreita.
Frédéric Déhu
pienoiskuva|Frédéric Déhu Frédéric Déhu (s. 24. lokakuuta 1972 Villeparisis, Seine-et-Marne, Ranska) on ranskalainen jalkapalloilija, joka edustaa espanjalaista Levantea. 186 senttimetriä pitkän Déhun pelipaikka on puolustaja.
Déhu on edustanut ammattilaisuransa aikana myös Lensiä (1991–1999), Barcelonaa (1999–2000), PSG:tä (2000–2004) ja Marseillea (2004–2006). Nykyiseen seuraansa hän siirtyi vuonna 2006. Déhun uran parhaita saavutuksia ovat Ranskan mestaruus (Ligue 1:n voitto) vuodelta 1998 (Lens) sekä Ranskan cupin voitot vuosilta 1999 (Lens) ja 2004 (PSG).
Ranskan maajoukkueessa Déhu debytoi 19. elokuuta 1998 Wienissä pelatussa ottelussa Itävaltaa vastaan. Hän on pelannut viisi A-maaottelua.
Carlisle Floyd
thumb|Carlisle Floyd (toinen oikealta) [[National Endowment for the Artsin tilaisuudessa vuonna 2008. Hänen vierellään ovat Leontyne Price ja Richard Gaddes. Vasemmanpuolimmaisena NEA:n edustaja Dana Gioia.]] Carlisle Floyd (11. kesäkuuta 1926 Latta, Etelä-Carolina – 30. syyskuuta 2021 Tallahassee, Florida ) oli yhdysvaltalainen säveltäjä. Hänen pääteoksenaan pidetään oopperaa Susannah (1955). Hänelle myönnettiin vuonna 2004 Yhdysvaltain National Medal of Arts. Floydia on pidetty yhdysvaltalaisen oopperan perustajana, sillä hänen tuotantonsa avasi oopperatalojen ohjelmistoon yhdysvaltalaisia sävellyksiä. Floydin teokset linkkittyivät usein Etelä-Yhdysvaltojen kulttuuriin, ja ne käsittelivät sisällissodan jälkeistä aikaa, 1930-luvun lamaa ja pikkukaupunkien elämää.
Ryan Gosling
Ryan Thomas Gosling (s. 12. marraskuuta 1980 London, Ontario ) on kanadalainen Golden Globe -palkittu näyttelijä ja muusikko. Hänet tunnetaan muun muassa rooleistaan elokuvissa The Notebook – Rakkauden sivut (2004), Blue Valentine (2010), Vallan kääntöpuoli (2011), Drive (2011), The Place Beyond the Pines (2013), The Big Short (2015), The Nice Guys (2016), La La Land (2016), Blade Runner 2049 (2017), Ensimmäisenä kuussa (2018) ja Barbie (2023).
Gosling sai parhaan miespääosan Oscar-ehdokkuuden elokuvasta Half Nelson (2006). Gosling palkittiin parhaan miespääosan Golden Globella roolistaan musikaalielokuvassa La La Land (2016).
Lapsuus ja nuoruus
Gosling lopetti koulunsa kesken 17-vuotiaana ja muutti sitten Uuteen-Seelantiin, missä hän työskenteli kaksi vuotta Young Hercules -sarjan parissa.
Ura
Uransa alussa Gosling oli mukana Mickey Mouse Clubissa, josta kuuluisuuteen ovat ponnahtaneet muun muassa Britney Spears, Christina Aguilera ja Justin Timberlake. Hän lauloi, tanssi ja näytteli.
Ryan teki pikkurooleja siellä täällä. Niistä suurin oli hänen osansa kanadalaisessa Breaker High -televisiosarjassa, jota esitettiin myös Yhdysvalloissa. Goslingilla ei ole näyttelijän koulutusta, mutta hänen maineensa levisi Yhdysvaltoihin, kun hän näytteli kiistellyssä Believer – vihaa täynnä -elokuvassa. Hän voitti roolistaan palkinnon Sundance-elokuvajuhlilla.
Gosling sai itselleen nimeä näyteltyään Numeromurha-elokuvassa Sandra Bullockin rinnalla. Hänen läpimurtoroolinsa oli kuitenkin Nicholas Sparksin romaaniin pohjautuva elokuvafilmatisointi The Notebook – Rakkauden sivut, joka vakiinnutti hänen paikkaansa Hollywoodissa.
Myöhemmin Gosling alkoi saada yhä enemmän tunnustusta kriitikoilta. Hän sai ehdokkuuksia ja voitti palkintoja rooleistaan elokuvissa Half Nelson, Lars ja se ainoa oikea ja Drive.
Vuonna 2013 Gosling tähditti väkivaltaista kostoelokuvaa, nimeltä Only God Forgives, jonka ohjasi Drive-ohjaaja Nicolas Winding Refn. Gosling kuvaili Only God Forgivesin käsikirjoitusta "oudoimmaksi asiaksi, mitä olen koskaan lukenut".
Vuonna 2014 Gosling teki debyyttinsä ohjaajana fantasiaelokuvallaan Lost River, joka sai ensi-iltansa Cannesin elokuvajuhlilla 2014. Lost River sai kriitikoilta pääosin epäsuotuisia arvosteluja.
Vuonna 2016 Gosling näytteli Damien Chazellen ohjaamassa romanttisessa draamakomediassa La La Land vastanäyttelijänään Emma Stone. Elokuva sai erinomaisen vastaanoton Venetsian elokuvajuhlilla. Gosling palkittiin roolistaan parhaan miespääosan Golden Globella. Gosling sai roolistaan myös toisen Oscar-ehdokkuutensa parhaasta miespääosasta. Samana vuonna Gosling näytteli Russell Crowen vastaparina Shane Blackin ohjaamassa toimintakomediaelokuvassa The Nice Guys.
Vuonna 2017 Gosling tähditti Terrence Malickin kokeellista draamaelokuvaa Song to Song, jossa Goslingin lisäksi näytteli myös muun muassa Rooney Mara, Michael Fassbender, Natalie Portman ja Cate Blanchett. Samana vuonna Gosling tähditti myös Denis Villeneuven tieteiselokuvaa Blade Runner 2049, joka on jatko-osa vuoden 1982 elokuvalle Blade Runner.
Vuonna 2018 Gosling esitti Neil Armstrongia Damien Chazellen elokuvassa Ensimmäisenä kuussa.
Vuonna 2023 Gosling näytteli miespääosaa Ken-nukkea Greta Gerwigin fantasia-komediaelokuvassa Barbie. Elokuva sai positiivisen vastaanoton kriitikoilta ja elokuvasta tuli menestys myös kaupallisesti tuottaen maailmanlaajuisesti yli miljardi dollaria. Gosling esittää elokuvassa myös kappaleen ”I’m Just Ken”.
Dead Man's Bones
Joulukuussa 2008 Goslingin luotsaama Dead Man's Bones -yhtye julkaisi musiikkivideon ja antoi kappaleensa ”In the Room Where You Sleep” ilmaiseen jakeluun internetissä. Seuraavan vuoden huhtikuussa yhtye julkaisi musiikkivideon kappaleelle ”Name in Stone” MySpacessa ja YouTubessa. Dead Man's Bones julkaisi samannimisen albumin lokakuussa 2009. Levyllä oli mukana Silverlake Conservatory of Musicin lapsikuoro. Gosling ja Zach Shields konsertoivat samana vuonna menestyksekkäästi ympäri Pohjois-Amerikkaa.
Yksityiselämä
Gosling seurusteli Rachel McAdamsin kanssa, mutta pari erosi neljän vuoden yhdessä olon jälkeen vuonna 2008. Gosling on ollut vuodesta 2011 suhteessa Eva Mendesin kanssa. Heillä on vuosina 2014 ja 2016 syntyneet tyttäret.
Gosling asuu puoliksi New Yorkissa. Hän on myös Beverly Hillsissä sijaitsevan, marokkolaiseen ruokaan erikoistuvan Tagine-ravintolan osaomistaja.
Aqua
Aqua on tanskalais-norjalainen eurodance-yhtye Kööpenhaminasta. Yhtye saavutti kuuluisuutta vuoden 1997 hitillä Barbie Girl. Kaikkiaan Aqua myi 30 miljoonaa levyä ja on kaikkien aikojen menestynein tanskalainen yhtye.
Raili Perkola
Kalevan kisoista Perkola saavutti 400 metrin aitajuoksusta pronssia vuonna 1980. Viestijuoksun SM-kilpailuissa hän oli mukana voittamassa 4 x 400 metrin viestijuoksusta kultaa vuosina 1980 ja 1981 sekä pronssia vuonna 1982 ja 3 x 800 metrin viestijuoksusta kultaa vuonna 1980 ja hopeaa vuonna 1981. Ennätyksekseen pitkissä aidoissa Perkola juoksi ajan 60,17 (1980). Virallisiin kilpailuihin hän ei ole osallistunut vuoden 1982 jälkeen.
Aqua
Aqua soitti vuoden 2001 Eurovision laulukilpailujen väliajoilla yhdessä Safri Duon kanssa, mutta ei osallistunut itse kilpailuun.
Aqua perustettiin nimellä Joyspeed vuonna 1994, vaikkakin yhtyeen tarina alkaa jo vuodesta 1989, jolloin René, Søren ja Claus tekivät soundtrackin elokuvaan Frække Frida. Kolmas ja läpilyöntisingle Barbie Girl julkaistiin 1997 ja se pärjäsi erityisen hyvin Euroopassa, mutta vastoin muuta eurodance-musiikkia se pääsi levitykseen myös muualla maailmassa ja nousi listojen kärkeen myös Brasiliassa, Chilessä, Australiassa ja Uudessa-Seelannissa.
Yhdysvalloissa Barbie-tuotemerkin omistava Mattel nosti kanteen väittäen laulun rikkovan tavaramerkkiään ja protestoi sen kaksimielisiä sanoituksia vastaan. Levy-yhtiö MCA Records taas haastoi Mattelin oikeuteen kunnianloukkauksesta eräiden yhtiön edustajien lausuntojen vuoksi. Oikeutta käytiin aina vuoteen 2002 kaikissa oikeusasteissa, jolloin Yhdysvaltain korkein oikeus viimein tuomitsi kappaleen sanoituksen perustuslain ensimmäisen lisäyksen turvaamaksi parodiaksi ja hylkäsi kunnianloukkaussyytteet. Myöhemmin Aqua ja Mattel ovat päässeet sopuun ja laulua on käytetty jopa Barbien virallisessa musiikkivideossa vuonna 2009.
Yhtye hajosi vuonna 2001, mutta Lene, René ja Søren ovat jatkaneet yhteistyötä. Lene ja Søren olivat naimisissa keskenään vuosina 2001–2017, ja heillä on kaksi lasta. Aqua on kuitenkin tekemässä comebackia. He esiintyivät kesällä 2008 tanskalaisella Grøn Koncert -kiertueella mm. Kööpenhaminassa ja Esbjergissä. He esittivät kiertueella kaksi levyttämätöntä kappaletta, "Back to the 80's" ja "Shakin' Stevens (is a superstar)". He esiintyivät myös vuoden 2019 kesällä Göteborgissa Vi som älskar 90 talet -festivaaleilla. Yhtyeen on määrä esiintyä vuonna 2020 ainakin Kanadassa ja he aikovat julkaista myös uutta musiikkia.
Jäsenet
Tämänhetkiset jäsenet
Entiset jäsenet
Hammassuoja
pienoiskuva|Jääkiekkopelaajien keskuudessa hammassuojan pureskelu on yleinen tapa. Hammassuoja on U:n mallinen muovikappale, joka estää hampaita kolahtamasta yhteen ja täten suojaa hammasvaurioiden syntymistä. Urheilussa hammassuojia käytetään suojaamaan hampaita kontaktilajeissa. Suoja muotoillaan käyttäjälleen sopivaksi. Hammassuojan tulisi pysyä paikoillaan myös suun ollessa auki.
Ominaisuudet
Hammassuoja muotoillaan aina yksilöllisesti. Kaupasta ostettavia muovisia hammassuojia muotoillaan asettamalla ne hetkeksi kuumaan veteen, jonka jälkeen ne asetetaan ylähampaisiin. Suoja muotoutuu istuvaksi imemällä ilma suojan ja hampaiden välistä pois ja painelemalla kielellä suoja tiukasti kiinni ikeniä vasten. Muotoilun voi tarpeen tullen toistaa lämmittämällä hammassuoja uudelleen.
Hampaista otettavan muotin avulla tehty hammassuoja on huomattavasti kalliimpi kuin kaupasta ostettu. Uniikit hammassuojat ovat käyttäjäystävällisempiä ja suojaavat edestä tulleita iskuja paremmin. Hampaiden muotin pohjalta tehtyä suojaa suositellaan aikuisille käyttäjille, joiden hampaisto ei enää kehity.
Nelimauste
Nelimauste on maustesekoitus, joka koostuu pippurista, inkivääristä, neilikasta ja muskottipähkinästä. Sekoitus tunnettiin jo keskiajalla. Maultaan se muistuttaa maustepippuria.
Ranskalaisessa keittiössä nelimaustetta käytetään keitoissa ja muhennoksissa sekä makkaroissa.
Nimestään huolimatta Nelimauste voi sisältää myös useampaa raaka-ainetta. Esimerkiksi MaustePörssi Oy:n nelimauste sisältää: valkopippuri, muskotti, maustepippuri, neilikka, korianteri, fenkoli, inkivääri, meirami, salvia ja timjami.
Lähde: https://maustekauppa.net/tuote/nelimauste-pussi-100g/
Thomas Szasz
Thomas Stephen Szasz (15. huhtikuuta 1920 Budapest – 8. syyskuuta 2012 New York ) oli unkarilaissyntyinen psykiatri. Hän oli johtavia nykypsykiatrian menetelmien kritisoijia, ja hänet tunnetaan muun muassa kirjasta The Myth of Mental Illness (1961).
Szasz syntyi Budapestissa, mutta muutti vuonna 1938 Yhdysvaltoihin ja asui siellä lopun elämänsä. Hän opiskeli fysiikkaa, lääketiedettä sekä psykoanalyysiä Cincinnatissa ja Chicagossa.
Szasz toimi vuosina 1956–1990 New Yorkin osavaltionyliopiston professorina Syracusessa. Hän vastusti terapeuttista valtiota eli valtiojohtoista mielenterveysjärjestelmää ja sen pakkohoitoja.
Vuonna 1961 Szasz todisti oikeudessa, että mielenvikaisiksi leimattujen ihmisten vangitseminen mielisairaaloihin teki lääkäreistä vartijoita ja vankilanpitäjiä.
Duns Scotus
pienoiskuva|upright|[[Justus van Gent: Johannes Duns Scotus.]] Johannes Duns Scotus (noin 1266 – 8. marraskuuta 1308) oli teologi, filosofi ja loogikko, ja nykyisin katolisen kirkon autuas. Hän kuului fransiskaanien veljeskuntaan ja oli yksi kaikkein merkittävimpiä fransiskaaniteologeja. Hänen mukaansa on nimetty skolastiikan muoto nimeltä skotismi. Sanotaan, että ero teologian ja toisaalta filosofian ja luonnontieteiden välillä alkoi syntyä siihen aikaan, kun hän toimi opettajana Oxfordin yliopistossa.
Duns Scotus oli kotoisin Skotlannista. Hän opetti ensin Oxfordin yliopistossa ja kirjoitti tällöin kuuluisan kommentaarin Petrus Lombarduksen Sentensseihin (Opus Oxoniense). Myöhemmin hän opetti Pariisissa ja viimeksi Kölnissä, jossa hän kuoli. Duns Scotukselle annettiin terävän väittelytaitonsa vuoksi kunnianimi Doctor subtilis.
Elämä
Duns Scotus oli syntynyt Dunsissa Skotlannissa. Hänet nimitettiin papiksi Northamptonissa, Englannissa, ja hän opiskeli ja opetti Oxfordin ja Pariisin yliopistoissa, ja mahdollisesti myös Cambridgessä. Hänet kuitenkin erotettiin Pariisin yliopistosta, koska hän asettui paavi Bonifacius VIII:n puolelle Filip IV Kaunista vastaan. Lopulta hän muutti 1307 Kölniin.
Duns Scotus oli yksi merkittävimpiä fransiskaaniteologeja ja skotismin, erityisen skolastiikan muodon, perustaja. Hänet tunnettiin nimellä Doctor Subtilis (”terävä opettaja”), koska hän yhdisteli erilaisia näkemyksiä terävästi. Myöhemmät filosofit eivät olleet yhtä innostuneita hänen saavutuksistaan, ja esimerkiksi englannin kielen sana dunce (”pölkkypää”, ”aasi”) tulee hänen seuraajilleen annetusta nimityksestä ”dunse”.
Paavi Johannes Paavali II julisti Duns Scotuksen autuaaksi 20. maaliskuuta 1993.
Rengaskirsihyttynen
Ulkonäkö
Rengaskirsihyttynen on eräs suurimmista hyttyslajeista. Sen siivet ovat täplikkäät, ja takaruumis sekä jalat valkovöiset.
Duns Scotus
Ajattelu
Duns Scotus oli Tuomas Akvinolaisen ohella skolastiikan kukoistuskauden keskeisimpiä hahmoja. Molemmilla oli keskiajan katolinen maailmankuva, mutta he olivat siitä huolimatta monessa kysymyksessä vastakkaisella kannalla. Duns Scotus antoi filosofiassa etusijan tahdolle (”voluntas superior est intellectu”), siinä missä Tuomas antoi sen tiedolle. Pelastusopissaan Duns Scotus oli lähellä pelagiolaisuutta, jonka vuoksi hän kannatti myös ehdotonta tahdonvapautta, kun taas Tuomas liittyi lähemmin Augustinukseen. Duns Scotus katsoi, että kaikki riippuu Jumalan täydellisestä mielivallasta, kun taas Tuomas opetti, että Jumala on luonut maailman ikuisten järkiperusteiden mukaan.
Nämä ja muut riitakysymykset aiheuttivat loppumattomia väittelyitä heidän oppilaittensa kesken, joista Duns Scotuksen kannattajia nimitettiin skotisteiksi, Tuomaan kannattajia tomisteiksi. Ensin mainitut ovat monessa suhteessa valmistelleet myöhemmän ajan vapaamielisiä katsantotapoja ja joutuivat siten kirkon epäsuosioon.
Teologia
Tämä argumentti on myös paavi Pius IX:n julistuksessa. Paavi Johannes XXIII suositteli Duns Scotuksen opiskelua myös kaikille nykyajan teologian opiskelijoille.
Duns Scotus yhdistetään yleensä voluntarismiin, joka painottaa Jumalan tahtoa ja ihmisen vapautta kaikissa filosofisissa kysymyksissä.
Logiikka
Duns Scotus oli yksi vaikutusvaltaisimpia keskiaikaisia loogikkoja. Loogikkona hänet voidaan laskea samaan ryhmään Pierre Abélardin ja Vilhelm Occamilaisen kanssa. Hän oli ensimmäinen keskiaikainen loogikko, joka irtautui Aristoteleen staattisesta mahdollisuuden ja välttämättömyyden mallista ja harkitsi sen sijaan loogisen mahdollisuuden ajatusta. Hänen teoriansa liikkuu kahden tarkastelutavan välillä: toisaalta modaalisia ajatuksia tarkastellaan suhteessa erilaisiin tapoihin, joilla aktuaalinen maailma on järjestetty tiettyinä aikoina, toisaalta niitä tarkastellaan suhteessa konseptuaaliseen johdonmukaisuuteen.
Tämä tulkinta mahdollisuudesta ja välttämättömyydestä kävi siis Gottfried Leibnizin mahdollisiin maailmoihin liittyvän modaliteettikäsityksen edellä.
Duns Scotus loi myös olion ”tämyyden” (lat. haecceitas) eli sen partikulariteetin käsitteen, vastakohtana olion ”mikyydelle” (lat. quidditas) eli sen universaliteetille.
Yhteiskuntateoria
Duns Scotus esittää teoksessaan modernin valtioteorian alkeita, esimerkiksi suvereniteettiteoriaa ja sosiaalista sopimusteoriaa, vaikka usein ne pannaan vasta Thomas Hobbesin (1588-1679) nimiin. Teoksensa Ordinatio neljännessä osassa hän kirjoittaa, että lakien pitää olla rationaalisia ja laillisesti voimaansaatettuja. Isällinen oikeus vallitsi hänen mielestään jo luonnontilassa, se oli luonnonlain mukainen vastustamaton käsky, mutta omistusoikeus oli hänen mielestään syntynyt vasta laeilla, vaikka Tuomas Akvinolainen katsoi sen vallinneen jo luonnontilassa. Tosin Duns Scotus asettui neljännessä osassa myös lähelle Vilhelm Occamilaisen kantaa, että syntiinlankeemuksen jälkeen Jumala antoi ihmisille vallan asettaa hallitsijoita ja vallan omistaa yksityistä omaisuutta.
Rengaskirsihyttynen
Levinneisyys
Lajia tavataan Etelä-Suomessa.
Rio Granden tasavalta
Rio Granden tasavalta oli lyhytikäinen itsenäinen valtio, jonka Meksikon keskustasavaltaa vastaan ​​taistelevat kapinalliset pyrkivät perustamaan Pohjois-Meksikoon. Kapina kesti 17. tammikuusta 1840 aina 6. marraskuuta 1840 asti.
Rengaskirsihyttynen
Elintavat
Laji viihtyy monenlaisissa ympäristöissä, ja usein sitä tavataan myös sisätiloissa. Hedelmöittyneet naaraat talvehtivat. Rengaskirsihyttyset lentävät yleensä isoissa parvissa. Laji pistää myös ihmistä melko tavallisesti.
Queen (albumi)
Queen on brittiläisen Queen-yhtyeen ensimmäinen albumi. Se äänitettiin vuosina 1971–1972 ja julkaistiin Britanniassa 13. heinäkuuta 1973 sekä Yhdysvalloissa 4. syyskuuta 1973. Yhtyeen laulaja Freddie Mercury sävelsi ja kirjoitti puolet albumin kymmenestä kappaleesta. Kolme kappaleista on kitaristi Brian Mayn ja yksi rumpali Roger Taylorin käsialaa. ”Doing All Right” on Mayn ja Tim Staffellin säveltämä kappale, jonka alun perin levytti Mayn, Taylorin ja laulaja-basisti Staffellin aikaisempi yhtye Smile.
Julkaisut
Albumi julkaistiin Britanniassa vinyylilevynä ja C-kasettina 13. heinäkuuta 1973. Albumi kipusi parhaimmillaan myyntilistojen 24. sijalle kahdeksantoista listaviikon aikana. Yhdysvalloissa levy julkaistiin 4. syyskuuta 1973 huomattavasti vaisummalla menestyksellä: albumi oli parhaimmillaan 83. sijalla yhdeksän listaviikon aikana.
Vuonna 1986 albumi julkaistiin ensimmäisen kerran CD-levynä. Hollywood Records julkaisi levyn kolmen bonuskappaleen kera Yhdysvalloissa vuonna 1991. Euroopassa ja Japanissa CD-versio julkaistiin uudelleen vuosina 1993–1994 ja Japanissa vielä uudelleen vuonna 1998. Vuosina 2001 ja 2004 Japanissa julkaistiin remasteroitu CD-versio, joka julkaistiin japanilaisilla kansilla myös Euroopassa 12. heinäkuuta 2004.
Kappaleet
A-puoli B-puoli
Vuoden 1991 CD-version bonuskappaleet
<li> <li> <li> </ol>
Uimahypyt
thumb|Ruotsalainen uimahyppääjä [[Arvid Spångberg Lontoon olympialaisissa 1908.]]
Christopher Tye
thumb|right|Tyen teoksen The Actes of the Apostles (1553) esiökuva
Uimahypyt
Uimahypyt on uintilaji, jossa erityiseltä telineeltä suoritetaan veteen tehtävä hyppy, joka arvostellaan. Kilpailuun kuuluu viisi tai kuusi hyppykierrosta. Uimahypyt on ollut lajina olympialaisissa vuodesta 1904 alkaen.
Uimahyppy vaatii koordinaatiokykyä, rytmitajua, rohkeutta, avaruudellista hahmotuskykyä sekä tyylikkyyttä.
Christopher Tye
Christopher Tye (n. 1505 – 1572?) oli brittiläinen säveltäjä, urkuri ja pappi. Hän kuuluu Thomas Tallisin jälkeen maansa tunnetuimpiin 1500-luvun puolenvälin säveltäjiin, mikä johtuu pitkälti hänen merkittävästä panoksestaan varhaisimpaan Englannin kirkon musiikkiin.
Uimahypyt
Hyppyryhmät
Uimahypyt määritellään hypyn telineestä katsotun pyörintäsuunnan mukaan kuuteen hyppyryhmään. Kierre- ja vain kerroksilta suoritettavat käsinseisonnasta tehtävät hypyt muodostavat omat hyppyryhmänsä. Hyppyryhmät ovat:
Suoritustavat
Hyppy voidaan suorittaa suorin vartaloin, taittaen, kerien tai vapaata suoritustapaa käyttäen:
Christopher Tye
Tye sai vuonna 1541 kuoromestarin ja urkurin aseman Elyn tuomiokirkossa. Hän sai musiikin tohtorin arvon King's Collegesta (Cambridgen yliopisto) vuonna 1545, ja vuonna 1548 hän sai tohtorinarvon myös Oxfordin yliopistosta. Hän sai aseman hovissa ja saattoi antaa musiikkikasvatusta nuorelle Edvard VI:lle. Pääsyn hovin yhteyteen mahdollisti todennäköisesti kirkonmies Richard Coxin vaikutus. Tye julkaisi vuonna 1553 ainoan kokoelmansa runoutta musiikkisovituksineen, teoksen The Actes of the Apostles, joka koostui yksinkertaisista hymninomaisista sävellyksistä. Tye sai ensin vihkimyksen diakoniksi ja sitten pappisvihkimyksensä vuonna 1560. Hän työskenteli pappina luovuttuaan vuonna 1561 tehtävistään Elyn kuoromestarina.
Uimahypyt
Hyppyjen arvostelu
Jokaisella hypyllä on vaikeusaste. Vaikeusaste nousee hypyn vaikeutumisen mukaan. Vaikeusasteen suuruuteen vaikuttavia tekijöitä ovat volttien määrä, suorituskorkeus ja -tapa, kierteiden määrä, hyppyryhmä sekä luonnoton veteenmenosuunta, mikä merkitsee selkä veteen päin menoa ulos- ja taaksepäin hypyissä.
Arvokilpailuissa uimahyppyjen tuomaripaneellissa on seitsemän tuomaria, muissa kisoissa tavallisesti viisi. Parihyppykilpailuissa tuomareita on yhdeksän. Tuomarit arvostelevat hypyn pistein puolen numeron tarkkuudella väliltä 0–10. Tuomari antaa ponnistuksesta, ilmalennosta ja veteenmenosta enintään kolme pistettä kustakin. Kymmenennen pisteen tuomari antaa harkintansa mukaan. Hypyn lopullinen pistemäärä lasketaan poistamalla korkein ja alin tuomariarvosana ja kertomalla saatu arvosanojen summa hypyn vaikeusasteella.
Christopher Tye
Tye sävelsi sekä latinan- että englanninkielisiä teoksia. Säilyneeseen tuotantoon kuuluu muun muassa kolme messua. Säilyneessä latinankielisessä musiikissa on progressiivisuutta ja mantereellisia vaikutteita, kuten eloisia rytmejä ja lyhennettyjä melismoja. Osa Tyen tuotannosta on soittimellista.
Uimahypyt
Hyppyjen arvostelu
Asioita, joihin tuomarit kiinnittävät huomiota, ovat vauhti, lentorata, korkeus, voltin pyöriminen, kierteen pyöriminen, nopeus, asento, pysäytys, esteettisyys, tyyli ja helppous. Myös veteenmeno on tärkeä: sen onnistumisen merkki on se, että hypystä ei tule roiskeita.
Suorituspaikat ja kilpailulajit
thumb|upright|Ponnahduslauta
Uimahyppyjä hypätään ponnahduslaudalta ja vakailta kerrostasoilta. Miehille, naisille, tytöille ja pojille on omat kilpailusarjansa.
Ponnahduslauta
Ponnahduslautakilpailussa käytettävien ponnahduslautojen korkeudet vedenpinnasta ovat 1 ja 3 metriä. Miehet hyppäävät kuusi ja naiset viisi hyppyä ilman vaikeusasterajoitusta. Hyppyä ei toisteta, ellei hyppääjää ole häiritty hypyn aikana niin, että sen on katsottu selkeästi vaikuttavan hypyn laatuun.
Kerrokset
Suorituspaikat ovat 5, 7,5 ja 10 metriä. Miehet hyppäävät kerroskilpailussa kuusi ja naiset viisi hyppyä ilman vaikeusasterajoitusta. Poikkeuksena kaikissa kansainvälisen uimaliiton FINAn yleisen sarjan kilpailuissa sallitaan hypyt ainoastaan kymmenestä metristä.
Parihypyt
Parihyppykilpailussa eli syncrohypyissä kaksi hyppääjä hyppää yhtä aikaa samalta korkeudelta. Lajit ovat kolmen metrin ponnahduslauta sekä kerrokset. Kilpailussa arvostellaan suoritusten yhtäaikaisuus sekä kumpikin hyppy erikseen. Ainakin yhden hypyn pitää suuntautua eteenpäin, eikä sitä saa suorittaa ponnahduslaudalta paikallaan.
Parihypyissä miehet hyppäävät kolmen metrin ponnahduslaudalta ja kerroksilta kuusi ja naiset viisi hyppykierrosta. Kahdella kierroksista vaikeusaste on 2,0 hypystä riippumatta. Muilla kierroksilla ei ole vaikeusasterajoituksia.
Frédéric Covili
Frédéric Covili (s. 14. marraskuuta 1975 Moûtiers, Ranska) on ranskalainen uransa lopettanut alppihiihtäjä. Hän on suurpujottelun maailmancupin voittaja ja MM-mitalisti.
Suurpujotteluun erikoistunut Covili kilpaili nuorempana kaikissa alppilajeissa ja voittikin junioreiden MM-kilpailuissa Lake Placidissa maaliskuussa 1994 kultaa pujottelussa ja alppiyhdistetyssä sekä pronssia supersuurpujottelussa.
Covili sijoittui yhdeksänneksi uransa ensimmäisessä maailmancup-kilpailussa, pujottelussa Vailissa marraskuussa 1995. Sen jälkeen hän on saanut maailmancup-pisteitä ainoastaan suurpujottelusta – lukuun ottamatta yhdeksää pistettä supersuurpujottelussa kaudella 2000–2001.
Covili saavutti pronssia suurpujottelussa St. Antonin MM-kisoissa 2001 Michael von Grünigenin ja Kjetil André Aamodtin jälkeen – kärkikolmikko mahtui 0,38 sekunnin sisälle.
Kaudella 2001–2002 Covili voitti suurpujottelun kokonaiscupin. Hän voitti tuolloin Söldenin ja Alta Badian osakilpailut sekä oli toinen Val d'Isere'ssä ja Adelbodenissa. Salt Lake Cityn olympialaisissa hän oli viidestoista.
Seuraavalla kaudella Covili sijoittui suurpujottelucupissa neljänneksi Söldenin ja Yongpyongin kakkostilojen myötä. St. Moritzin MM-kisoissa hän oli yhdestoista. Maailmancup-kaudella 2003–2004 Covili oli Söldenissä toinen, Alta Badiassa kolmas ja yhteispisteissä seitsemäs. Tuon kauden jälkeen hän ei yltänyt maailmancup-kisoissa kymmenen parhaan joukkoon.
Covili lopetti uransa tammikuussa 2009, kun häntä ei valittu Ranskan joukkueeseen Val d'Isèren MM-kilpailuihin.
Korpihyttynen
Korpihyttynen (Aedes punctor) eli rämehyttynen on hyttysiin (Culicidae) kuuluva sääskilaji.
Ulkonäkö
Korpihyttysen takaruumis on ruskea, ja sen jaokkeissa on vaaleita, lovellisia vöitä. Naaraiden takaruumis on kärjestään terävä, kun taas koiraiden huulirihmat ovat kärjistään pullistuneet. Lajin jalat ovat tummat.
Levinneisyys
Laji on yleinen koko Suomessa ja on yksi 24 Suomessa tavattavasta Aedes-sukuun kuuluvasta hyttyslajista.
Yumiko Hara
thumb|Yumiko Hara vuoden 2005 MM-kisojen maratonilla Helsingissä. Yumiko Hara (, s. 9. tammikuuta 1982) on japanilainen kestävyysjuoksija.
Hara sijoittui vuonna 2003 Vilamouran puolimaratonin MM-kisoissa yhdeksänneksitoista ajalla 1.12.21. Vuonna 2005 hän voitti Nagoyan maratonin ajalla 2.24.19. Myöhemmin samana vuonna hän juoksi Helsingin MM-kisoissa maratonin kuudenneksi ajalla 2.24.20. Hara voitti 2007 Osakan maratonin ennätysajallaan 2.23.48.
Yrjö Saastamoinen
Yrjö Herman Saastamoinen (11. heinäkuuta 1888 Kuopio – 1. syyskuuta 1966 Kuopio) oli suomalainen diplomaatti ja toimitusjohtaja.
Saastamoinen oli Suomen Berliinin lähetystön avustajana 1918, ulkoministeriön 2. sihteerinä 1919, vt. valtuutettuna Haagissa 1919, asiainhoitajana Haagissa ja Brysselissä 1920−1921, Madridissa ja Lissabonissa 1921–1922 sekä Haagissa, Brysselissä ja Luxemburgissa 1923–1926. Hänestä tuli erikoislähettiläs ja täysivaltainen ministeri 1927.
Diplomaattitehtävien jälkeen Saastamoinen toimi H. Saastamoinen Oy:n, Saastamoisen Faneri Oy:n ja H. Saastamoinen & Pojat Oy:n johtajana vuodesta 1927 lähtien.
Peter de Lacy
thumb|right|Peter de Lacy Peter de Lacy, (1678 Limerick, Irlanti – 1751 Liivinmaa ) oli irlantilais-ranskalainen ammattisotilas ja sotamarsalkka. Hän palveli ensin Ranskan, Itävallan ja Puolan armeijoissa. Vuonna 1719–1721 hän johti Venäjän laivaston hyökkäyksiä Ruotsin rannikolle. Hattujen sodan aikana hän oli Suomessa taistelleiden venäläisten joukkojen ylipäällikkö.
Massa-Carraran maakunta
Massa-Carraran maakunta on maakunta Toscanan hallintoalueella Keski-Italiassa.
Hertut
Hertut (Cisticolidae) on varpuslintuheimo, joka on erotettu kerttujen heimosta viimeaikaisissa nimistöuudistuksissa.
Massa-Carraran maakunta
Massa-Carraran maakunta on nimetty sen kahden suurimman kaupungin, Massan ja Carraran mukaan.
Hertut
Hertut ovat pienikokoisia, ruskeita tai harmahtavia varpuslintuja, jotka elävät pääasiassa tropiikissa ja muualla lämpimässä ilmastossa. Heimo kehittyi todennäköisesti Afrikassa, missä pääosa lajeista esiintyy, mutta sen edustajia elää runsaasti myös eteläisessä ja itäisessä Aasiassa sekä Australiassa. Läntisellä palearktisella alueella elää säännöllisesti 3 lajia, heinäkerttu (Cisticola juncidis), joka elää myös Euroopassa, sekä priinia ja aavikkokerttu.
Hertut elävät enimmäkseen ruohostoisilla avomailla, savanneilla tai pensaikoissa, usein vesistöjen äärellä. Ne piilottelevat kasvillisuuden seassa ja ovat vaikeasti havaittavia muulloin kuin lisääntymisaikana, jolloin koiraat laulavat näkyvästi ja emot varoittelevat kuuluvasti pesiensä läheisyydessä.
Hertut syövät hyönteisiä ja muita pieniä selkärangattomia ja niiden pesät sijaitsevat matalalla kasvillisuuden kätköissä.
Monien lajien kohdalla niiden fylogenia on epäselvää ja tutkijoista riippuen lajeja voidaan sijoittaa myös kerttujen heimoon. Seuraava lajilista perustuu del Hoyon ym. (2013) teokseen Handbook of the birds of the world. Suomalaiset nimet ovat BirdLife Suomen nimistöluettelosta. Tässä luokituksessa herttujen heimoon luetaan 27 sukua ja 142 lajia
thumb|right|270px|[[Kaulusherttu, Malcorus pectoralis]]
Mons
Mons on kaupunki Hainaut’n provinssissa Belgiassa ranskankielisessä Valloniassa. Se sijaitsee 55 kilometriä lounaaseen Brysselistä. Kaupungin pinta-ala on 146,56 km² ja väkiluku 92 008 asukasta (1. tammikuuta 2010).
Mons on keskellä hiilialuetta, ja kaupungista tuli hiilikaivosten takia tärkeä raskaan teollisuuden keskus 1800-luvulta alkaen. Tekstiiliteollisuus nousi jo 1800-luvulla merkittäväksi teollisuuden haaraksi. Mons joutui raskaiden pommitusten kohteeksi toisessa maailmansodasta. Nykyisin kaivostoiminta on lopetettu ja kaupunki on tärkeä yliopisto- ja kauppakeskus.
Nähtävyyksiä
Mons on keskiaikainen kaupunki, ja kaupungissa on kuusi museota sekä goottilainen katedraali.
Mundaneum-museo sijaitsee Monsissa.
Lundin hiippakunta
Lundin hiippakunta oli alkuaan tanskalainen hiippakunta. Se on perustettu 1060 Roskilden hiippakunnasta.Samalla kertaa perustettiin hiippakunta myös Dalbyhyn, Skooneen. Lundin hiippakunta käsitti Skoonen pohjoisosan ja Hallandin, Dalby Skoonen eteläosan ja Blekingen. Lundin piispaksi nimitettiin englantilainen Henrik ja Dalbyhyn saksalainen Egino. Dalbyn hiippakunta liitettiin kuitenkin Lundin hiippakuntaan, kun piispa Henrik kuoli noin vuonna 1066. 1104 Lundin hiippakunnasta tuli arkkihiippakunta, joka käsitti kaikki kolme pohjoismaata, Tanskan, Ruotsin ja Norjan. Ensimmäinen arkkipiispa oli Ascer ja viimeinen 1519 kuollut Birger Gunnarsen.
Reformaation jäkeen 1537 hiippakunnan johtajaksi nimitettiin superintedentti, ja piispan virkanimi tuli käyttöön jälleen 1611. Kun Ruotsi sai Skoonen Roskilden rauhansopimuksen mukaan, Lundin vuonna, vuonna 1638 Lundin piispaksi valittu Peder Winstrup vannoi uskollisuudenvalan Ruotsille ja saattoi siten jatkaa virkansa hoitamista.
Lundin hiippakunta on Ruotsin kirkon hiippakuntien keskinäisessä arvojärjestyksessä ensimmäinen keskiaikaisten hiippakuntien (Uppsala, Linköping, Skara, Strängnäs, Västerås, Växjö) jälkeen.
Lundin piispana toimii vuodesta 2014 Johan Tyrberg. Hänen edeltäjänsä oli Antje Jackelén, joka valittiin Ruotsin kirkon arkkipiispaksi 2014.
Vuonna 2006 hiippakunnassa oli 161 pastoraattia ja 217 seurakuntaa. Vuonna 2020 seurakuntia oli seurakuntien yhdistymisen seurauksena 163.Yksi niistä on ns ei-alueellinen seurakunta, Karlskronan amiraliteettiseurakunta. Seurakunnat ja pastoraatit muodostavat 12 rovastikuntaa. pienoiskuva|Lundin tuomiokirkko Lundin hiippakunnan tuomiokirkon rakennustyöt alkoivat 1060-luvulla ja sen nimikkopyhimys on Pyhä Laurentius. Kirkon krypta vihittiin 1123 ja pääalttari 1145. Kirkko on Pohjoismaiden suurin romaaninen kirkko.
Rovastikunnat
Lundin hiippakunnan rovastikunnat ovat (2020)
Kazunari Ninomiya
pienoiskuva|Kazunari Ninomiya vuonna 2007 Kazunari Ninomiya (s. 17. kesäkuuta 1983) on japanilainen näyttelijä ja laulaja. Hän on tunnettu Arashi-poikabändistä.
Näyttelijänä Ninomiya on esiintynyt muiden muassa elokuvissa Ao no Honoo (The Blue Light) (2003) ja Kirjeitä Iwo Jimalta (2006) sekä useissa televisiosarjoissa, kuten Amagi Goe (1998), stand up!! (2003), Yamada Taro Monogatari (2007), Ryusei no Kizuna (2008) ja useissa draamaspesiaaleissa, kuten Tengoku de Kimi ni Aetara ja Door To Door (2009) ja Saigo no Yakusoku (2010), joista jälkimmäinen yhdessä muiden Arashin jäsenten kanssa.
Tällä hetkellä myös Ninona tunnettu mies kuvaa kahta elokuvaa, mangasarja Gantzista tehtävää liveaction-elokuvaa sekä Ōokua, joka myös pohjautuu samannimiseen mangaan.
Luke Donald
thumb|250px|Luke Donald (2011). Luke Campbell Donald (s. 7. joulukuuta 1977) on brittiläinen golfinpelaaja, joka pelaa ammattilaisena PGA-kiertueella ja Euroopan kiertueella. Tammikuussa 2007 hän oli hetken aikaa maailmanlistalla parhaiten sijoittunut eurooppalaispelaaja, ja toukokuussa 2011 hän nousi maailmanlistan ykköseksi voitettuaan BMW PGA Championship -turnauksen. Major-turnauksissa hän on sijoittunut parhaimmillaan kolmanneksi Mastersissa 2005 ja PGA Championshipissa 2006. Vuonna 2011 hän voitti sekä PGA Tourin, että European Tourin rahalistan ja nousi hetkellisesti maailmanlistan ykköseksi.
Jom Jerušalajim
Jom Jerušalajim eli Jerusalemin päivä on kansallinen juhlapäivä Israelissa, jota vietetään sen muistoksi, että vanhakaupunki liitettiin Jerusalemiin kuuden päivän sodan tuloksena. Se tapahtui gregoriaanisen kalenterin mukaan 7. kesäkuuta 1967 mutta juutalaisen kalenterin mukaan Ijar-kuun 28. päivänä. Sen mukaisesti juhlaa vietetään vuosittain Ijar-kuun 28. päivänä.
Knesset julisti Itä-Jerusalemin valtauksen päivämäärän, 28. Ijar-kuuta, Jerusalemin päiväksi 12. toukokuuta 1968. Vuonna 1998 päivä säädettiin lailla kansalliseksi juhlapäiväksi.
Tempelhof
pienoiskuva|Tempelhofin sijainti Tempelhof-Schönebergissä (iso kuva) ja Tempelhof-Schönebergin sijainti Berliinissä (pieni kuva) pienoiskuva|Tempelhofin kartta
Tempelhof on Berliinin kaupunginosa, joka kuuluu Tempelhof-Schönebergin hallintoalueeseen. Vuoden 2011 lopussa Tempelhofissa oli 56 669 asukasta. Sen pinta-ala on 12,2 km² ja väestötiheys 4 645 as./km². Tempelhof tunnetaan muun muassa Tempelhofin lentoasemasta.
Tempelhofin nimi juontuu Temppeliherrain ritarikunnasta, joka 1200-luvulla perusti paikalle linnakkeen. Ensimmäinen kirjallinen maininta Tempelhofista on vuodelta 1290. Tempelhofin kirkko, joka rakennettiin noin vuonna 1220, tuhoutui toisessa maailmansodassa ja korvattiin sen jälkeen pienemmällä.
Viiksiympyräsuiset
Anatomisia piirteitä
Viiksiympyräsuisilla (limaajakaloilla) on pyöreä suu, jossa ei ole leukoja. Suussa on yksi hammas, mutta lihaksikkaasta kielestä kasvaa kaksi riviä teräviä hampaita, joiden ansiosta kieli toimii raastinraudan tapaan. Vaikka viiksiympyräsuiset usein luetaan selkärankaisiin, niillä ei ole selkärankaa, eikä juuri muutakaan luustontapaista. Alkeellinen pääkallo muodostuu rustosta ja on huomattavasti ympyräsuistenkin (nahkiaisten) kalloa yksinkertaisempi.
Limaajakaloille tunnusomaisia piirteitä ovat myös suuta ympäröivät pehmeät ulokkeet sekä evättömyys (vain vatsaevä, joka jatkuu hiukan selkäpuolelle). Kidusaukkoja on yhdestä kuuteentoista. Silmät ovat hyvin kehittymättömät. Vartalon sivuilla on noin 200 kookasta rauhasta, joista eläin erittää nopeasti suuria määriä limaa, joka veden kanssa muodostaa hyvin tahmean seoksen. Lima tekee eläinten käsittelystä vaikeaa ja suojaa tehokkaasti pedoilta.
Sisäelimiltään limaajakalat muistuttavat selkärangattomia. Niillä on osittain avoin verenkierto eli veri pääsee virtaamaan myös verisuonten ulkopuolella. Veren liikuttamisesta vastaa useita sydämiä, joiden toiminnan säätely (jos sellaista edes on) tapahtuu hormonitoiminnan välityksellä. Aineenvaihdunta on erittäin hidasta ja ruokailtuaan kala voi olla syömättä seitsemän kuukautta.
Lisääntyminen
Limaajakalojen lisääntymisestä ei tiedetä juuri mitään. Naaras munii muutamia parin senttimetrin mittaisia munia, joista kuoriutuu aikuisenkaltaisia poikasia. Useimmista leuallisista kaloista ja myös leuattomista nahkiaisista poiketen limaajakaloilla ei ole erillistä toukkavaihetta, vaan poikaset syntyvät aikuisenkaltaisina. Syntyessään limaajakalat ovat hermafrodiitteja, mutta aikuisina ne ovat joko koiraita tai naaraita sukupuolijakauman ollessa varsin epätasainen: yhtä koirasta kohti populaatiossa on noin sata naarasta. Aikuiset limaajakalat voivat edelleen vaihtaa sukupuoltaan mikäli tarve sitä vaatii.
Ruupuujärvi
Ruupuujärvi tai myös Ruupunjärvi on Pirkanmaalla Kuhmoisissa Ojastenkulmalla sijaitseva järvi.
Maantietoa
Järven pinta-ala on 2,8 hehtaaria ja se on 250 metriä pitkä ja 200 metriä leveä. Metsäjärvellä ei ole kartan mukaan saaria ja sitä asuttaa entinen maatila. Sen rantaviivan pituus on 700 metriä ja sen rannat ovat metsämaata. Sinne tulee metsäautotie Ojastenkulmalta.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pääskylänjoen suualueeseen (35.761) se kuuluu. Järven vedenpinnan korkeus on 119,7 metriä mpy. Siihen on johdettu metsäoja ja sen laskuoja laskee Pitkäveteen Ojanstenkulmalla. Laskuojan pudotus on 13,7 metriä.
Historiaa
Vuoden 1855–1856 Kalmbergin kartastossa Ruupuujärvi oli merkitty, mutta se oli nimetön.
Vuoden 1965 peruskartassa järven nimi oli Ruupunjärvi. Silloin sen pohjoisrannalla oli peltoa. Vuoden 1986 peruskartassa peltoa ei enää ollut ja järven nimi oli Ruupuujärvi.
Vladimir Obrutšev
Vladimir Afanasjevitš Obrutšev (, 10. lokakuuta 1863 Tverin läänin Rževin kihlakunnan Klepeninon kylä – 19. kesäkuuta 1956 Moskova ) oli venäläinen geologi, maantieteilijä ja kirjailija.